CELEX: 62016CN0329
Language: bg
Date: 2016-06-13 00:00:00
Title: Дело C-329/16: Преюдициално запитване от Conseil d'État (Франция), постъпило на 13 юни 2016 г. — Syndicat national de l'industrie des technologies médicales (SNITEM), Philips France/Premier ministre, Ministre des Affaires sociales et de la Santé

16.8.2016   
            
            
               BG
            
            
               Официален вестник на Европейския съюз
            
            
               C 296/22
            
         Преюдициално запитване от Conseil d'État (Франция), постъпило на 13 юни 2016 г. — Syndicat national de l'industrie des technologies médicales (SNITEM), Philips France/Premier ministre, Ministre des Affaires sociales et de la Santé
   (Дело C-329/16)
   (2016/C 296/30)
   Език на производството: френски
   
      Запитваща юрисдикция
   
   Conseil d'État
   
      Страни в главното производство
   
   
      Жалбоподатели: Syndicat national de l'industrie des technologies médicales (SNITEM), Philips France
   
      Ответници: Premier ministre, Ministre des Affaires sociales et de la Santé
   
      Преюдициален въпрос
   
   Директива 93/42/ЕИО от 14 юни 1993 година (1) трябва ли да се тълкува в смисъл, че софтуер, който има за цел да предлага на предписващите лекарствени продукти лица, упражняващи дейност в населено място, в здравно заведение или в медико-социално заведение, помощ при предписването на лекарствени продукти, за да се подобри безопасността при предписване, да се улесни работата на предписващото лекарствени продукти лице, да се осигури по-добро съответствие на медицинската рецепта с въведените от националното законодателство изисквания и да се намалят разходите за лечение при запазване на същото качество, представлява медицинско изделие по смисъла на посочената директива, когато този софтуер има поне една функция, позволяваща използването на личните данни на пациент, с цел да се подпомогне лекуващият му лекар при предписването на лекарствени продукти, по-специално като се установи наличието на противопоказания, на взаимодействие с други лекарствени продукти и на прекомерна дозировка, дори когато самото то не действа в или на човешкото тяло?
   
      (1)  Директива 93/42/ЕИО на Съвета от 14 юни 1993 година относно медицинските изделия (ОВ L 169, стр. 1; Специално издание на български език, глава 13, том 11, стр. 244)